**TAURAGĖS LOPŠELIO-DARŽELIO ,,KODĖLČIUS“**

**DIREKTORĖS LINOS KYMANTIENĖS**

**2023 METŲ VEIKLOS ATASKAITA**

2024 m. sausio 19 d. Nr.

Tauragė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Įgyvendinant Tauragės lopšelio-darželio ,,Kodėlčius“ strateginį ir 2023 m. veiklos planus, buvo siekiama užtikrinti kiekvieno vaiko poreikius tenkinančią ugdymo kokybę, sudarant sąlygas visapusiškam vaikų ugdymui(si). Stengtasi, kad tėvai pozityviai vertintų bendrystę ir teikiamų paslaugų kokybę. Veiklos įsivertinimo rezultatai parodė, jog šis tikslas pasiektas : 85 proc. tėvų teigia, kad darželyje sudarytos visos sąlygos vaikų poreikių tenkinimui ir gabumų plėtojimui, 96 proc. tėvų nuomone darželio erdvės pritaikytos visapusiškam vaikų ugdymui. **Vadybiniai siekiai 2023 m. buvo orientuoti į ugdymo proceso organizavimo kokybės gerinimą, taikant ugdymo inovacijas; įtraukiojo ugdymo kokybiškų sąlygų užtikrinimą; bendruomenės narių mokymosi partnerystės** **įgalinimą; fizinės sveikatos ir sveikos gyvensenos įgūdžių gerinimą.** Mokslo metų pradžioje buvo atlikti šie organizaciniai darbai: sukomplektuotas numatytas grupių skaičius – 15 ugdymo grupių, iš jų 3 ankstyvojo ugdymo, 1 – mišri, 11 – ikimokyklinio ugdymo. Tėvų pageidavimu veikė rytinė budinti grupė ir nemiegančių vaikų grupė. 2023 m. pabaigoje įstaigoje buvo ugdomi 265 vaikai, dirbo 62 darbuotojai, iš jų 33 pedagogai. Kokybiškai pasirengta ir pradėta organizuoti ugdomąsias veiklas pagal naują metodiką ,,Žaismė ir atradimai“. Ypatingas dėmesys skirtas STEAM metodams, kurie buvo integruoti į ugdymo procesą. Tuo pačiu metu buvo vykdoma aktyvi ugdymo proceso stebėsena ir kontrolė, siekiant išsiaiškinti kaip inovatyvūs ugdymo metodai užtikrina vaikų ūgtį . Rezultatai aptarti Mokytojų tarybos posėdyje. Pasidžiaugta, kad 89 proc. mokytojų kiekvieną savaitę panaudoja aktyvius metodus, tokius, kaip atradimai, eksperimentai, tyrinėjimai. Šių metodų taikymas ypač sudomina vaikus, plėtoja jų gabumus. Gabių vaikų kompetencijų plėtotei 2023 m. veikė 2 būreliai: ,,Mažieji išradėjai“ ir ,,Robotikos“. Darželio pasirengimą dirbti STEAM metodais įvertino ir tarptautinė STEM SCHOOL LABEL platforma. Pateikus įstaigos įsivertinimą pagal klausimyną – gautas tarptautinis STEAM kokybės ženklas, darželis tapo STEAM mokykla. Visus metus vyko aktyvus bendravimas su šio tinklo įstaigomis forumų pagalba. Pasidalinta mokytojų gerąja patirtimi ir su rajono bei respublikos mokytojais: darželio iniciatyvinė grupė organizavo respublikinę ikimokyklinio ugdymo mokytojų metodinę-praktinę konferenciją ,,Geroji patirtis įgyvendinant metodinę priemonę ,,Žaismė ir atradimai“. Savo patirtimi apie inovatyvius ugdymo(si) metodus dalijosi 22 mokytojai iš visos Lietuvos. Bendradarbiavimo kultūra buvo vystoma ir kitomis formomis: dalyvauta visuose rajoniniuose darželių projektuose. 3 mokytojos su pranešimais dalyvavo Jurbarko lopšelio-darželio ,,Nykštukas„ respublikinėje konferencijoje. Sistemingai bendradarbiauta su Vilniaus universitetu, Šiaulių akademija, Kauno ir Klaipėdos kolegijomis, priimant studentus praktikai. Nuolat palaikomi ryšiai per meninę veiklą su Meno mokykla, Žalgirių gimnazija bei kitomis rajono ugdymo įstaigomis. Stiprinant vaikų sveikatą dalyvauta 7 respublikiniuose sporto projektuose (RIUKPPA, LFF ,,Futboliukas“, ,,Aktyvi mokykla“), organizuota bendra sportinė veikla su lopšeliu-darželiu ,,Žvaigždutė“. Puikiai išnaudota Kartų parko erdvė ne tik sportui, bet ir gamtamoksliniam ugdymui. Jau 13-tą kartą buvo vykdoma stovykla ,,Gamtos takeliu keliaukime kartu“. Už gamtosauginį ugdymą įstaiga apdovanota padėka konferencijoje ,,Žali ir gyvybingi miestai“. Ypač didelis dėmesys 2023 m. buvo skiriamas įtraukiajam ugdymui. Darželyje ugdomi 53 vaikai su kalbos ir komunikaciniais sutrikimais, iš jų 8 vaikai turi didelius specialiuosius poreikius ir 3 vaikai – vidutinius. Į pagalbą šių vaikų ugdymui ateina logopedas, socialinis pedagogas, psichologas ir 6 mokytojų padėjėjai. Stengiamės taip konstruoti ugdymo procesą, kad padėtume šiems vaikams įveikti ugdymosi sunkumus. Kadangi mokytojų padėjėjos priimamos dirbti be patirties, tai buvo sudarytos joms tobulinimosi sąlygos: išklausyti 40 val. mokymai (,,Darželio mokytojų padėjėjų rengimo programa 2023“ bei ,,Mokytojų padėjėjų kompetencijų didinimas dalyvaujant ugdymo procese“). Gruodžio mėn. vyko darželio VGK bei PMMC komandos susitikimas, kurio metu buvo aptartos spec. poreikių vaikų ugdymo(si) sąlygos darželyje. Pasidžiaugta naujai įrengtu sensoriniu kambariu. PPT specialistės pateikė rekomendacijas kaip maksimaliai išnaudoti tokio kambario galimybes ypatingų poreikių vaikų ugdymui. 2023 m. įstaigoje planingai vyko materialinės bazės turtinimo darbai: įrengtas minėtas sensorinis kambarys, atnaujinta pakyla su laipteliais lauko scenai (iš dalyvaujamojo biudžeto lėšų), įrengti 5-iose grupėse kondicionieriai, atliktas 2-iejų kabinetų bei koridoriaus grindų remontas, nupirktos naujos lovos ankstyvojo ugdymo grupėje, įsigytas naujas skaitmeninis pianinas salėje vaikų meninei veiklai, nupirktos naujos kėdės, sportinis inventorius, grupės aprūpintos edukaciniais žaidimais, dėlionėmis, STEAM konstruktoriais. Lauko erdvė papildyta 3-imis mini šiltnamiais, virtuvėlėmis. Pokyčiai vyko ir darbuotojų kvalifikacijos tobulinimo srityje: visi (100 proc.) pedagogų išklausė BDT 72 val. mokymus ikimokyklinio ugdymo klausimais. Mokytojų dienos proga pedagogai aktyviai dalyvavo nuotaikingame seminare ,,Motyvacija ir savimotyvacija fizinei ir emocinei sveikatai“. Administracijos darbuotojai savo dalykinei kvalifikacijai tobulinti skyrė 112 val. Metų pabaigoje išrinkta nauja Darbo taryba iš 3 asmenų. Pakankamai aktyvios buvo Mokytojų ir Įstaigos tarybos. Per 2023 m. įstaiga pilnai įsisavino dokumentų valdymo sistemą KONTORA. Visi darbuotojai ja naudojasi. Ši sparti ir lanksti informacinė sistema pagreitino ir supaprastino dokumentų valdymo veiklos procesus. Taupėsi lėšos (mažiau naudojama popieriaus) ir laikas. Vadovas daugiau dėmesio galėjo skirti prioritetiniam darbui – ugdymo organizavimui. Pagrindinės darželio problemos – ūkinės. Nors atlikti pastato apšiltinimo darbai, įrengta saulės elektrinė, tačiau visiškai susidėvėję, pažeisti korozijos šilumos tiekimo, vandentiekio ir kanalizacijos vamzdynai. Nuo įstaigos atidarymo (1972 m.) nekeista lauko takelių danga prie stadiono. Turime idėją ten įrengti liejamos dangos bėgimo takelį vaikams. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.Pagrindiniai praėjusių 2023 metų veiklos rezultatai**

|  |  |  |  |
| --- | --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama ar nustatytos užduotys įvykdytos)** | **Nustatytų užduočių įvykdymas/neįvykdymas** |
| 1.1. Įtraukiojo ugdymo kokybiškų sąlygų užtikrinimas | 1.1.1.Sistemingai tobulinama visų pedagogų kompetencijos dirbti su spec. poreikių vaikais .  1.1.2.Sudarytos sąlygos įvairiapusei spec. poreikių vaikų veiklai leidžia siekti optimalios vaiko pažangos visose srityse. | Per metus 75 proc. pedagogų išklauso bent po 2 seminarus apie įtraukųjį ugdymą per BDT mokymų programą.  Iki 2023-07-01 įrengiamas sensorinis kambarys spec. poreikių vaikų ugdymui.  Kasdieniniame ugdymo procese visi spec. poreikių vaikai įtraukiami į STEAM veiklas pagal individualius planus. Individualūs planai rengiami kiekvienam spec. poreikių vaikui pagal nustatytą lygį. | 2023 m. 82 proc. įstaigos pedagogų išklausė po 6 seminarus apie įtraukųjį ugdymą per BDT mokymų programą.  Per 2023 m. vasarą įrengtas sensorinis kambarys. Pilnai įveiklintas nuo 2023-09-01. Pravesti mokymai pedagogams ir jų padėjėjoms kaip naudotis įranga ir sudarytas veiklų organizavimo grafikas.  STEAM veiklose dalyvauja visi (100 pro.) spec.poreikių vaikai. Mokytojai paruošė individualias pritaikytas programas vaikams, turintiems didelių specialiųjų ugdymosi poreikių. |
| 1.2.Bendruomenės narių mokymosi partnerystės įgalinimas. | 1.2.1.Kuriama besimokančiųjų bendruomenė, kurios nariai ne konkuruoja, o mokosi vieni iš kitų ir teikia pagalbą, dalijasi patirtimi. | Toliau plėtojama tikslinė partnerystė su ikimokyklinėmis ugdymo įstaigomis per STEAM SCHOOL Label portalą.  Vyksta pasidalijimas gerąja patirtimi (1-2 veiklos per mėn.)  Respublikinės praktinės metodinės konferencijos organizavimas apie naujos metodikos taikymą ikimokyklinėse įstaigose.(2023-03-15)  2023 m. lapkričio mėn. vyksta refleksija Mokytojų tarybos posėdyje apie seminarų ir mokymų naudą bei gautas žinias ir suformuotus įgūdžius. | Visus metus aktyviai plėtojama veikla STEAM bendruomenėje: dalyvauta apklausose, forumuose, siunčiami darželio patirties įrodymai, atliekamos atvejų analizės. Pateikti 35 įstaigos praktikos pavyzdžiai ir 9 atvejų analizės, 72 pasidalinimai diskusijų forumuose.    Per metus vyko 1 atvira veikla (gyvai) ir 15 veiklų stebėta per Facebook ir/ar pasidalinta medžiaga įstaigos svetainėje bei STEAM mokyklų tinkle.  2023-03-15 Kultūros centre darželio iniciatyvinė grupė organizavo respublikinę ikimokyklinio ugdymo mokytojų metodinę-praktinę konferenciją ,,Geroji patirtis įgyvendinant metodinę priemonę ,,Žaismė ir atradimai“. Skaityti 22 pranešimai, konferencijoje dalyvavo ikimokyklinių ugdymo įstaigų komandos iš Šilutės, Ukmergės, Kauno, Šilalės, Gargždų, Šakių, Kelmės, Jurbarko, Tauragės.  2023 m. lapkričio 15 d. vyko Mokytojų tarybos posėdis, kuriame mokytojos dalijosi gautomis žiniomis iš išklausytų kursų , aptarta nauda pritaikant praktikoje.  2023-12-13 Mokytojų taryboje aptarti stebėsenos ir kontrolės rezultatai, numatytos rekomendacijos ugdymo kokybei pagerinti. |
| 1.3. Bendruomenės fizinės sveikatos ir sveikos gyvensenos įgūdžių gerinimas | 1.3.1.Lopšelio-darželio bendruomenė įsitraukia į vykdomas sveikatingumo veiklas. Formuojasi sveikatos stiprinimo įgūdžiai, sudaryta sveikatai palanki aplinka | Parengtas 2023 m. fizinio aktyvumo planas iki kovo 1 d.  Vykdomos ,,AKTYVIOS MOKYKLOS“ numatytos veiklos I ir II pusmečiui.  Organizuotas 1 sporto renginys visai darželio bendruomenei.  Vykdomas LFF projektas ,,Futboliukas“ (įtraukiamos vyresniųjų vaikų grupės)  Lopšelio-darželio bendruomenė dalyvauja RIUKKPA projekte ,,Mažųjų žaidynės“ | Sudarytas 2023 m. fizinio aktyvumo skatinimo planas, patvirtintas 2023-04-03, direktoriaus įsakymu Nr.V-45.  Visos veiklos įvykdytos,  Papildomai organizuotas Solidarumo bėgimas, skirtas padėti Lietuvos ir Ukrainos vaikams, surinktos lėšos pervestos fondui; dalyvauta akcijoje ,,Sportuojantis koridorius“ , ,,Nykštukų žaidynės 2023“ ir kt. priemonės  Organizuota mankšta su darželiu ,,Žvaigždutė“ Kartų parke Darnaus judumo savaitei pažymėti. Per socialinius tinklus kviesta dalyvauti visa darželio ir Žalgirių bendruomenė.  Lopšelyje-darželyje su vyresnėmis grupėmis aktyviai organizuojamas LFF projektas ,,Futboliukas“. Projektas buvo vykdomas 2022/2023 m.m. ir 2023/2024 m.m. rugsėjo - gegužės mėn. Kiekvieną mėn. vaikai su mokytojomis atliko įvairias užduotis, pedagogai buvo supažindinti su projekto metodika.  Vaikai apdovanoti prizais už atliktą veiklą.  ,,Mažųjų žaidynės“ įstaigoje vyko 3 etapais: kas mėn. buvo organizuojami virtualūs fizinio aktyvumo užsiėmimai. 2023-05-03 vyko ,,Mažųjų žaidynių“ festivalis įstaigoje ir III etapas buvo organizuotas Šiauliuose. Į jį vyko įstaigos vaikų komanda su tėveliais ir 2-iems pedagogais, kurie projekto pradžioje išklausė mokymus apie žaidynių organizavimą. |

**2.Užduotys, neįvykdytos ar įvykdytos iš dalies dėl nenumatytų rizikų (jei tokių buvo).**

|  |  |
| --- | --- |
| **Užduotys** | **Priežastys, rizikos** |
|  |  |

**3.Veiklos, kurios nebuvo planuotos ir nustatytos, bet įvykdytos.**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| **Užduotys/veiklos** | **Poveikis švietimo įstaigos veiklai** |
| 3.1. Inicijuotas STEAM įsivertinimo formos (pagal 21 kriterijų) pateikimas STEM School Label portalui. | Sukurtas darželio STEAM ženklas, strategija. 2023 m. aktyviai naudoti STEAM metodai vaikų ugdymo veikloje. Pagal gautą įvertinimą mūsų įstaigai suteiktas Pradedančiosios mokyklos STEM ženklas. |
| 3.2. Parengta Tauragės lopšelio-darželio ,,Kodėlčius“ vaikų poilsio formų parinkimo ir jų organizavimo tvarka. (Direktoriaus 2023 m. gruodžio 11 d. įsakymas Nr. V-110) | Tvarkoje aiškiai apibrėžtos vaikų veiklos organizavimas pietų miego /poilsio metu.  Poilsis organizuojamas pagal tėvų pateiktus prašymus. |
| 3.3. Atnaujinti pagal teisės aktus asmens apsaugos dokumentai: Ugdytinių ir jų tėvų asmens duomenų tvarkymo taisyklės, Duomenų subjektų teisių įgyvendinimo taisyklės, Asmens duomenų tvarkymo taisyklės, Asmens duomenų saugumo pažeidimo valdymo tvarkos aprašas. | Tvarkydama asmens duomenis įstaiga vadovaujasi BDAR bei Lietuvos Respublikos asmens duomenų teisinės apsaugos įstatymu bei kitais naujais teisės aktais, reglamentuojančiais duomenų apsaugą. |
| 3.4. Organizuotas bendras l/d ,,Kodėlčius“ vaiko gerovės komisijos ir PMMC atstovų susitikimas. | Aptartos įtraukiojo ugdymo problemos bei numatytos šių vaikų ugdymo perspektyvos. |
| 3.5. Įrengta lauko scena vaikų meninei veiklai organizuoti (atnaujinta laiptelių danga, įrengti porankiai, aptinkuota sienelė). | Gerėja sąlygos įvairiapusiškai veiklai organizuoti lauke. |

**4. Pakoreguotos praėjusių metų veiklos užduotys (jei tokių buvo) ir rezultatai.**

|  |  |  |  |
| --- | --- | --- | --- |
| **Užduotys** | **Siektini rezultatai** | **Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)** | **Pasiekti rezultatai ir jų rodikliai** |
| 4.1. |  |  |  |
| 4.2. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas.**

(pildoma, aptariant ataskaitą)

|  |  |
| --- | --- |
| **Vertinimo kriterijai** | **Pažymimas atitinkamas langelis:**  **1-nepatenkinamai 3-gerai**  **2-patenkinamai 4-labai gerai** |
| 5.1.Informacijos ir situacijos valdymas atliekant funkcijas | 1□ 2 □ 3 □ 4 ☒ |
| 5.2.Išteklių (žmogiškųjų, laiko ir materialinių) paskirstymas | 1□ 2 □ 3 □ 4 ☒ |
| 5.3. Lyderystės ir vadovavimo efektyvumas | 1□ 2 □ 3 □ 4 ☒ |
| 5.4.Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2 □ 3 □ 4 ☒ |
| 5.5.Bendras įvertinimas (pažymimas vidurkis) | 1□ 2 □ 3 □ 4 ☒ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6.Pasiektų rezultatų vykdant užduotis įsivertinimas.**

|  |  |
| --- | --- |
| **Užduočių įvykdymo aprašymas** | **Pažymimas atitinkamas langelis** |
| 6.1.Visos užduotys įvykdytos ir viršijo kai kuriuos vertinimo rodiklius | Labai gerai ☒ |
| 6.2.Užduotys iš esmės įvykdytos arba viena neįvykdyta pagal sutartus vertinimo rodiklius | Gerai □ |
| 6.3.Įvykdyta ne mažiau kaip pusė užduočių pagal sutartus vertinimo rodiklius | Patenkinamai □ |
| 6.4.Pusė ir daugiau užduotys neįvykdytos pagal sutartus vertinimo rodiklius | Nepatenkinamai □ |

**7.Kompetencijos, kurias norėtų tobulinti.**

|  |
| --- |
| 7.1.Ugdymo proceso ir vaikų pažangos bei pasiekimų valdymas, naudojant inovatyvius stebėsenos ir vertinimo įrankius. |
| 7.2. Ugdymo kokybės analizė. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys.**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama ar nustatytos užduotys įvykdytos) |
| 8.1.Užtikrinti sėkmingą pasirengimą ugdymo turinio atnaujinimui pagal ESF projektą ,,Ikimokyklinio ugdymo turinio kaita“ | 8.1.1.Įstaigos pedagogai kryptingai tobulina ugdymo turinio atnaujinimo, naujos programos kūrimo kompetencijas.  8.1.2. Pasidalytosios lyderystės raiška, kuriant naują IU programą  8.1.3.Atnaujinto ikimokyklinio amžiaus vaikų pasiekimų aprašo rekomendacijų įgyvendinimas. | Iki 2024-09-01 visi ikimokyklinio ugdymo pedagogai susipažįsta su ,,Ikimokyklinio ugdymo programos gairių projektu“ (savišvietos būdu). Iki 2024-10-01 refleksija Mokytojų tarybos posėdyje.  Iki 2024-12-31 ne mažiau kaip 90 proc. ikimokyklinio ugdymo pedagogų ir pagalbos specialistų dalyvauja 1-2 savivaldybės ar šalies mastu organizuojamuose mokymuose, skirtuose ugdymo turinio atnaujinimui.  Iki 2024-12-01 sudaryta naujos ikimokyklinio ugdymo programos kūrimo darbo grupė. Numatyti programos kūrimo etapai. Vykdoma tėvų apklausa dėl ugdymo turinio atnaujinimo.  Iki 2024-09-01 Mokytojų taryboje aptartos naujos vaikų pasiekimų ir pažangos vertinimo rekomendacijos. Iki 2024-12-01 sukurta darželio vaiko individualios pažangos fiksavimo ir vertinimo tvarka, numatyti pažangos vertinimo įrankiai. |
| 8.2.Stiprinti mokytojų refleksiją ir bendradarbiavimą diegiant naują ikimokyklinio ugdymo įstaigų veiklos kokybės įsivertinimo metodiką. | 8.2.1. Naujos veiklos kokybės įsivertinimo metodikos analizė.  8.2.2. Vykdomas teminis 2024 m. veiklos kokybės įsivertinimas, gilinantis į mokytojų taikomas ugdymo strategijas. | Iki 2024-04-01 organizuotas Mokytojų tarybos posėdis, kurio metu aptariamas naujas veiklos kokybės vertinimo modelis, atliktas visuminio įsivertinimo rezultatų aptarimas.  Iki 2024-05-01 sudaryta darbo grupė, pasirinkta 4 vertinimo sritis ,,Ugdymo strategijos“, numatyti instrumentai. 2024 veiklos kokybės įsivertinimo duomenys pagrindžia aukštą pedagoginių darbuotojų profesionalumą, organizuojant ugdymo veiklas, atitinkančias šiuolaikišką ugdymą |
| 8.3.Tobulinti ir plėsti partnerystės strategijas su ugdytinių tėvais, užtikrinant ugdymo kokybę. | 8.3.1. Tėvų švietimo formų įvairinimas.  8.3.2.Tiesioginis ir netiesioginis tėvų dalyvavimas ugdymo procese.  8.3.3.Pedagogų ir tėvų nuostatų dermė vertinant vaikų pažangą ir pasiekimus. | Tėvų įtraukimas į Besimokančių darželių tinklo mokymus. Iki 15 proc. tėvų dalyvauja BDT seminaruose, kursuose, diskusijose, konferencijose.  Iki 2024-04 -30 organizuota Atvirų durų savaitė .  Iki 2024-03-31 Tėvų profesijų savaitės organizavimas.  Iki 2024-10-01 apklausos ,,Tėvų ir pedagogų bendradarbiavimo kokybė darželyje“ vykdymas ir rezultatų aptarimas su pedagogais. 1 kartą per metus atliekamas spec.poreikių vaikų tėvų lūkesčių tyrimas.  Organizuojami dvišaliai, trišaliai pokalbiai tarp pedagogų, švietimo pagalbos specialistų ir tėvų ne mažiau kaip 1 kartą per metus. Tėvai apie vaikų pažangą informuojami atvirų durų metu, tėvų susirinkimuose ar elektroninio dienyno sistemoje ne mažiau kaip 2 kartus per metus (spalio ir gegužės mėn.) |
| 8.4.Ugdyti smalsią, kūrybingą ir aktyvią ikimokyklinio amžiaus vaikų bendruomenę. | 8.4.1.Padidintas patyriminio ugdymo(si) rezultatų suvokimas: veiklos planų rengimas, mąstymą stimuliuojančių metodikų taikymas.  8.4.2. Sustiprintas STEAM darželio identitetas.  8.4.3. Kuriami ir vykdomi ugdomosios veiklos trumpalaikiai projektai. | 90 proc. pedagogų ugdymo veiklose taiko ,,Žaismė ir atradimai“ metodiką. Tai pagerina vaikų pasiekimų rezultatus 3-5 proc. Sistemingai atliekama pedagogų veiklos stebėsena ir vertinimas. ( iki 15 veiklų per metus)  95 proc. įgyvendinta 2024 m. STEAM veiklos programa.  Iki 2024-11-01 organizuota rajone STEAM darbo patirties mainų metodinė diena.  Iki 2024-05-01 organizuotas 1 rajoninis renginys **gabiems** ikimokyklinio amžiaus vaikams.  Sudaromos sąlygos veikti bent 2-iems tiriamosios veiklos, išradimų, konstravimo įgūdžius skatinantiems būreliams.  2024-06-01 tęsiama vasaros stovyklos ,,Gamtos takeliu keliaukime kartu“ veikla.  Iki 2024-09-01 išplėtotos inovatyvios gamtamokslinio tyrinėjimo/ugdymo erdvės darželyje.  Tęsiami respublikiniai sporto projektai (3-5 projektai per metus) |

**9.Rizika, kuriai esant nustatytos užduotys gali būti neįvykdytos (aplinkybės, kurios gali turėti neigiamos įtakos įvykdyti šias užduotis).**

|  |
| --- |
| 9.1. Nepakankamas finansavimas, lėšų trūkumas. |
| 9.2. Ekstremalios situacijos. |

**VI SKYRIUS**

**VERTINIMO PAGRINDIMAS IR SIŪLYMAI**

**10.Įvertinimas, jo pagrindimas ir siūlymai**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_

(mokyklos tarybos pirmininkas) (parašas) (vardas, pavardė) (data)

**11.Įvertinimas, jo pagrindimas ir siūlymai** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_

(Tauragės raj. savivaldybės Meras) (parašas) (vardas, pavardė) (data)

Galutinis metų veiklos ataskaitos įvertinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_

(švietimo įstaigos vadovo pareigos) (parašas) (vardas, pavardė) (data)